Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Állami Népegészségügyi és Tisztiorvosi Szolgálatról szóló 1991. évi XI. törvény meghatározza a Szolgálat
Paragraph Index: 1321

Az Állami Népegészségügyi és Tisztiorvosi Szolgálatról szóló 1991. évi XI. törvény meghatározza a Szolgálat feladatait. E törvény 3. § a) pontja szerint vizsgálja, vizsgáltatja, ellenõrzi, elemzi és nyilvánosságra hozza a lakosság egészségi állapotának alakulását és az azt veszélyeztetõ, befolyásoló települési, lakó-, munkahelyi és társadalmi környezet fizikai, kémiai, biológiai és pszichoszociális tényezõinek állapotát. A 4. § (8) bekezdése pedig kimondja, hogy az emberi környezet szennyezettségérõl és a járványügyi helyzetrõl megállapított adatok nyilvánosak. Életet vagy egészséget veszélyeztetõ mértékû környezetszennyezésrõl, illetve a járványról megállapított adatokat a Szolgálat köteles nyilvánosságra hozni. Amikor tehát a Szolgálat a levegõ pollenszennyezettségérõl adatokat gyûjt, dolgoz fel és tesz közzé, jogszabályban elõírt feladatkörét látja el. Az általa közzétett adatok pedig közérdekû adatok, melyeket az Alkotmány 61. § (1) bekezdése szerint bárki nemcsak megismerheti, hanem terjesztheti is.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes